Ek sit die naweek en kyk TV, Animal Planet nogals, en ek sien ‘n voorskou vir ‘n nuwe program met die naam “Megalodon: The new evidence” wat binnekort op Discovery gaan begin. Indien jy nie seker is wat ‘n Megalodon is/was nie, of as jy dink dat dit een van daai buiteruimtelike goed van Transformers is, hier is ‘n foto en beskrywing:

Mens kan ongelukkig nie ‘n actual foto van ‘n Megalodon opspoor nie, want die kamera is so 2 Miljoen jaar laat ontwerp. Daar is wel regte foto’s van die tande wat hulle al gekry het, wat bevestig dat die monsterhaai wel bestaan het. En fokken groot en scary moes wees!

Terug na Discovery se fake bullshit. Ek wil toe op die Internet lees waaroor hierdie kammakastige “new evidence” gaan, en kom toe op ‘n site af wat beweer dat Discovery Channel baie van hulle “feite” opmaak om ‘n groter gehoor te trek. Dit behoort nie regtig ‘n groot verrassing te wees nie, aangesien hulle ook Animal Planet en History Channel besit. En ek het al ‘n series genaamd Finding Bigfoot gesien op History Channel. In die series loop hulle basies rond saam met ‘n ou genaamd Bobo wie obviously deur ‘n Bigfoot aan die voete opgetel is en gebruik is as ‘n byl op ‘n stadium. Sy werk is om te gil soos wat hy dink ‘n Sasquatch sou klink. Fokken asemrowend. Hulle besoek verskeie woude in Amerika en soek ‘n Bigfoot of Sasquatch en kry fokken nooit iets nie. Daai vet breindood Bobo dink natuurlik dat elke takkie wat op die grond lê ‘n obvious teken van ‘n Bigfoot is. Elke stukkie Beerkak ook. “That’s obviously a Squatch dude.”

As jy nie geweet het nie, ‘n Bigfoot of Sasquatch is soortgelyk aan die Loch Ness Monster van Skotland, behalwe hy hardloop rond en soek kak met mense en spring oor heinings en so aan. Dis wat Bigfoots doen. O ja, en hulle lyk soos furry mense wat lank is, en as jy hulle op kamera vang loop hulle soos ‘n mens wat dringend moet kak, soos gesien kan word uit hierdie evidence:

In die reeks “Megalodon: The new evidence” maak Discovery Channel verskeie bewerings. Hulle beweer dat daar ‘n aanval in Suid-Afrika was waar daar 5 mense dood is. Hulle wys opgemaakte nuus clips vanaf die bekende Suid-Afrikaanse nuuskanaal, 3 News. Jy ken mos 3 News, o nee wag, dit bestaan nie eers nie.

Hulle het ook hierdie “World-renowned” marine bioloog wat sy opinie op alles lewer, en die fiksionele bewerings aanhits sodat dit lyk asof dit moontlik is dat ‘n 20m, 48 ton haai nog bestaan. Hierdie “Collin Drake” is toe op die ou end ‘n Suid-Afrikaanse akteur, Darron Meyer wat gespeel het in Free Willy 2.

Toe Discovery gekonfronteer is oor die leuens, het Michael Sorensen (producer van “Shark Week”) gesê: “The stories have been out there for years and with 95% of the ocean unexplored, who really knows?” Which is fair enough, maar dink bietjie daaraan: Hoekom die fok sal ‘n 20m, 48 ton haai wegkruip vir enigiets? Duisende mense sou al soos ‘n buffet van bote af getand gewees het man, moenie my vir ‘n pous vat nie.

Wat my die meeste afpis is dat Discovery Channel en sy affiliates vir baie mense ‘n bybel is met betrekking tot die natuurlike, wetenskaplike en historiese wêreld. Hulle dra boonop hulself asof dit die waarheid is! Meanwhile gee hulle net om oor ratings, en mislei ‘n moerse klomp mense. Dis skokkend en hulle behoort skaam te wees. Kanaal 121 kyk ek nie weer vir ‘n fok nie.

Mooi Discovery! Ek is sommer lus en kanselleer my mediesefonds. Hulle beweer ek sal in ‘n noodgeval gehelp word deur die beste dokters, maar netnou is daar ook fine print wat jou inlig dat hulle eintlik net ‘n klomp kak opmaak sodat jy van hulle dienste kan gebruikmaak.

Lees die artikel van Business Insider India hier.